تحریک کسے

عورت اپنے خاوند کی ناشکری نا کرے. 

یہ بھی دیکھا گیا کہ زندگی بڑی اچھی گذرتی ہے۔ ذرا سی کوئ بات ہوجاۓ تو ناشکری کی بات کرنا شروع کردیتی ہیں۔ ہاں جو کچھ آپ کرتے ہیں۔ اپنے بچوں کے لیے کرتے ہیں، ہمارے لیے کیا کرتے ہیں۔ میں نے آپ کے گھر میں آکر دیکھا ہی کیا ہے۔ بس میری قسمت میں یہی لکھا تھا۔

اس قسم کے فقرے جو عورت بولتی ہے، حدیث پاک میں آتا ہے اس ناشکری کی وجہ سے اللہ تعالی اسکے کیۓ ہوۓ عملوں کو ضایع کردیتے ہیں۔ میں نے ایک کتاب میں عجیب بات پڑھی۔ مرد شرک کرے تو اسکے اوپر اسکو کہا گیا کہ تمہارے کیے ہوۓ عمل ضایع کردیۓ جایئں گے۔ لیکن عورتوں کو ساتھ یہ بھی کہ دیا کہ تم اگر خاوند کی ناشکری کرو گی تو تمہارے اعمال بھی ضایع کردیے جایئں گے۔

اس لیۓ ایک عالم کہا کرتے تھے کہ عورت سے جب پوچھو کہ تمہارے خاوند نے تمہیں کیسا لباس بنا کر دیتا ہے۔ کہے گی چار چیتھڑے۔ بھئ کبھی اس نے کوئ جوتی بھی اچھی لیکر دی۔ او جی چار لیتھڑے۔ بھئ گھر میں کوئ برتن بھی لیکر دیۓ۔ ہاں جی بس چار ٹھیکرے۔ بھئ تمہیں کھانا پینا کیسا دیا۔ او بھئ بس کیا کریں چار چھیچھڑے۔ تو بیوی کے دل میں خاوند کی قدر آتی ہی نہیں۔ بات بات پر تنقید کرنے کی عادت ہوتی ہے۔ انکے دل میں میاں کا کوئ کام جچتا ہی نہیں ہے۔ جس وجہ سے انکی زندگی پرسکون نہیں ہوتی۔

واقعہ مشہور ہے کہ ایک بڑے اللہ والے بذرگ تھے۔ انکی بیوی ناشکری تھی۔ لوگ تو انکے بڑے معتقد تھے لیکن بیوی انکو کوئ اہمیت نا دیتی تھی اور بدزبانی کرتی تھی۔ ایک دن انہوں نے اللہ سے دعا کی کہ مجھ سے کوئ ایسا عمل کروایئے کہ میری بیوی کے دل میں میری قدر بیٹھ جاۓ۔ انکی دعا قبول ہوئ اور اللہ تعالی نے ان کو ہوا میں اڑنے کی کرامت عطا کردی۔ چنانچہ وہ ہوا میں اڑتے ہوۓ اپنے گھر کے اوپر سے گذرے۔ بعد میں گھر آۓ تو بیوی نے کہا کہ تو بھی بڑا بذرگ بنا پھرتا ہے۔ بذرگوں کو تو آج میں نے ہوا میں اڑتا ہوا دیکھا۔ وہ کہنے لگے اللہ کی بندی وہ میں ہی تو تھا۔ وہ جھٹ کہنے لگی اچھا میں بھی کہوں یہ ٹیڑھا ٹیڑھا کیوں اڑ رہا ہے۔

تو اس بیچاری کو ناشکری کرنے کی وجہ سے بہت زیادہ نقصان اٹھانا پڑتا ہے۔ جو انسانوں کا شکر ادا نہیں کرتا وہ اپنے رب کا بھی شکر ادا نہیں کرتا۔ لہذا بیوی کو اپنے دل میں خاوند کی شکر گزاری کا جذبہ پیدا کرنا چاہیے۔